Apšautā renesanse

„Apšautā renesanse” () ir 1920. gados un 1930. gadu sākumā Ukrainas PSR dzīvojošo un ukraiņu valodā rakstošo dzejnieku, rakstnieku, mākslinieku un intelektuāļu paaudze, ko no 1933. līdz 1938. gadam nogalināja PSRS Iekšlietu Tautas komisariāts.

Lielāko daļu no viņiem 1937. gada beigās nošāva Sandarmohā, Karēlijā, PSRS Iekšlietu Tautas komisariātam dažu dienu laikā nogalinot simtiem ukraiņu kultūras darbinieku, tostarp Mikolu Kuļišu, Mihailu Semenko, Hrihoriju Epiku, Lesu Kurbasu, Hrihoriju Kosinku un Jevhenu Plužniku. Tam bija graujoša ietekme uz ukraiņu kultūru, rakstniecību, intelektuālo dzīvi un nacionālo identitāti, atvieglojot padomju varasiestādēm sociālistiskā reālisma ieviešanu un pārkrievošanas īstenošanu Ukrainas PSR.

„Apšauto renesansi” kā metaforu vēstulē ASV trimdas ukraiņu literatūrzinātniekam un publicistam Jurijam Lavrinenko 1959. gadā pirmoreiz lietoja poļu rakstnieks Ježijs Gedroics (Jerzy Giedroyć), atsaucoties uz 1920. gados un 1930. gadu sākumā notikušo ukraiņu kultūras un rakstniecības uzplaukumu un tās iznīcināšanu staļinisma laikā. "Metaforu «Apšautā renesanse» 1958. gadā vēstulē ukraiņu literatūrzinātniekam Jurijam Lavriņenko kā variantu apšauto un represēto 1917.—1933. gada ukraiņu rakstnieku antoloģijai ierosināja poļu intelektuālis un žurnāla Kultura redaktors Ježi Gedroics.'

 Skatīt arī 
 Ukrainofobija
 Nošauto dzejnieku nakts

 Atsauces 

 Ārējās saites 
 Māra Poļakova (2022. gada 3. oktobris). Vārda nams Harkivā. Punctum. Skatīts: 2025. gada 2025. gada 29. novembrī.

Kategorija:PSRS politiskās represijas
Kategorija:Ukrainas kultūra